টিনা আম্বানি

টিনা আম্বানি (জন্মনাম: টিনা মুনিম; জন্ম: ১১ ফেব্রুয়ারি ১৯৫৭) হলেন একজন ভারতীয় সাবেক অভিনেত্রী। ১৯৯১ সালে টিনা বিশিষ্ট শিল্পপতি অনিল আম্বানিকে বিয়ে করে তার নামের শেষে ‘আম্বানি’ যুক্ত করেন।

১৯৫৭ সালের ১১ই ফেব্রুয়ারি মুম্বইয়ে এক গুজরাতি জৈন পরিবারে টিনার জন্ম হয়। তার বাবার নাম ছিল নন্দকুমার আর মায়ের নাম মীনাক্ষী। এই দম্পতির নবম ও সর্বকনিষ্ঠ সন্তান ছিলেন টিনা। টিনা মুম্বাইয়ের খার এলাকার ‘এমএম পিউপিলস ওউন স্কুল’ থেকে ১৯৭৫ সালে হাইস্কুল পড়াশোনা শেষ করেন। ঐ বছরেই টিনা ‘ফেমিনা টিন প্রিন্সেস ইন্ডিয়া’ সুন্দরী প্রতিযোগিতায় জিতে যান এবং নেদারল্যান্ডসে ‘মিস টিনএজ ইন্টারন্যাশনাল’ কনটেস্টে ভারতের প্রতিনিধিত্ব করেন এবং ‘দ্বিতীয় রানার-আপ’ হিসেবে জয়ী হন। ভারতে এসে তিনি মুম্বাইয়ের জয় হিন্দ কলেজে আর্টসে ভর্তি হন।

১৯৭৬ সালের ডিসেম্বর মাসে টিনা অভিনেতা দেব আনন্দের প্রযোজনা এবং পরিচালনা করা চলচ্চিত্র ‘দেস পরদেস’-এ অভিনয়ের সুযোগ পান, চলচ্চিত্রটি ১৯৭৮ সালে মুক্তি পায়, এটিই ছিল টিনা অভিনীত প্রথম চলচ্চিত্র। টিনা অভিনীত গুরুত্বপূর্ণ চলচ্চিত্র হচ্ছে 'লুটমার' (১৯৮০), 'মনপসন্দ' (১৯৮০), 'কর্জ' (১৯৮০), 'বাতোঁ বাতোঁ মেঁ' (১৯৭৯), 'ফিফটি ফিফটি' (১৯৮১), 'রকি' (১৯৮১), 'সৌতন' (১৯৮৩), 'বেওফাঈ' (১৯৮৫), 'ইয়ে ওয়াদা রহা' (১৯৮২), 'ইনসাফ ম্যাঁ করূঁগা' (১৯৮৫), 'অলগ অলগ' (১৯৮৫) এবং 'অধিকার' (১৯৮৬)।

 তথ্যসূত্র 

 বহিঃসংযোগ 

বিষয়শ্রেণী:১৯৫৭-এ জন্ম
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:গুজরাতি ব্যক্তি
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:আম্বানি পরিবার
বিষয়শ্রেণী:মুম্বইয়ের অভিনেত্রী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:গুজরাতি অভিনেত্রী
বিষয়শ্রেণী:ভারতীয় প্রধান নির্বাহী